Այսպիսի պայքարի ու հակաների մէջ բոլոր կողմերը խանգարւում են արդէն եւ շեղւում են իրենց էական ուղղութիւնից՝ ներքաշուելով այդ ամբողջ քարոզչական պատերազմի մէջ, դա շատ վատ է: Այդ մթնոլորտը պէտք է փոխուի, չի կարելի ընդդէմի պայքար տանել, պէտք է տանել յանունի պայքար: Յանուն ինչի՞, յանուն այն արժէքների, որոնք կային առաջին հանրապետութեան օրերին: Մենք այդ արժէքները պէտք է վերականգնենք, ոչ թէ հեքիաթներ պատմենք: Այդ արժէքները այսօր մեռած են, չկան: